**Feladatellátási szerződés**

1. **számú módosítása módosításokkal egységes szerkezetbe foglalva**

**zöldfelületek fenntartásával kapcsolatos feladatok ellátására**

amely létrejött egyrészről **Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6. képviseli: Vattamány Zsolt polgármester, törzskönyvi azonosító száma: 735704; adószáma: 15735708-2-42, statisztikai számjele: 15735708-8411-321-01) mint Megrendelő (a továbbiakban **Önkormányzat**),

másrészről

az **EVIKINT Intézményi Műszaki Gondnoki és Településüzemeltetési Korlátolt Felelősségű Társaság** (székhelye: 1071 Budapest, Damjanich u. 12., Képviseli: Nyíri Dóra ügyvezető, adószáma: 24095275-2-42, cégjegyzék száma: 01-09-990216) mintVállalkozó (a továbbiakban: **EVIKINT Kft.)** között

a mai napon, az alábbiak szerint:

**Preambulum:**

*Felek rögzítik, hogy 2015. szeptember 30. napján zöldfelületek fenntartásával kapcsolatos feladatok ellátására feladatellátási szerződést kötöttek egymással (a továbbiakban: szerződés) Budapest Főváros VII. kerület Erzsébetváros Önkormányzata Képviselő-testületének 389/2015.(IX.07.) számú és 390/2015.(IX.07.) számú, illetve Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága 437/2015.(IX.23.) számú határozatai alapján.*

*Felek rögzítik, hogy a mai napon Budapest Főváros VII. kerület Erzsébetváros Önkormányzat Képviselő-testülete Városüzemeltetési Bizottságának …/2016.(V.18.) számú határozata alapján kötik meg a dőlt betűvel jelzett módosításokkal egységes szerkezetbe foglalt szerződés 1. számú módosítását (a továbbiakban: szerződésmódosítás).*

1. **A szerződés tárgya**

Az Önkormányzat megrendeli, az EVIKINT Kft. elvállalja a Budapest Főváros VII. kerület közigazgatási területén található, önkormányzati tulajdonú zöldterületek fenntartási munkálatait *jelen szerződésmódosítás mellékletét képező módosított Műszaki leírásban* (amely magában foglalja az Éves Fenntartási Tervet is) részletesen meghatározott műszaki tartalom, valamint a jelen okiratban foglalt feltételek szerint.

A szerződés tárgyát képezi a zöldterület-fenntartási munkákhoz kapcsolódó egyéb szakipari munkák és a parkberendezések folyamatos ellenőrzési és karbantartási feladatok ellátása is.

* 1. Az EVIKINT Kft. kötelezettséget vállal arra, hogy a *módosított* Műszaki leírásban és a részét képező Éves Fenntartási Tervben foglalt munkafolyamatokat az ott írt gyakorisággal a szerződés időtartama alatt rendszeresen, I. osztályú minőségben és I. osztályú anyagok felhasználásával végzi el.
  2. A Felek rögzítik, hogy az Önkormányzat az Éves Fenntartási Tervben szereplő mennyiségektől +30%-kal eltérhet 3.1. pontban meghatározott keretösszeg erejéig.

1. **A szerződés időtartama**

A felek a jelen *szerződésmódosítást* ***2016. június 1.* napjától kezdődő határozatlan időtartamra** kötik.

1. **Feladat-ellátási díj**
   1. A szerződés 1.) pontja szerinti zöldterületi fenntartási munkák díja egy éves időtartamra vonatkozóan évente mindösszesen **68.000.000, Ft+ÁFA**, azaz **hatvannyolcmillió forint plusz általános forgalmi adó** keretösszeg, azzal, hogy a *jelen szerződésmódosítás mellékletét képező módosított Műszaki leírás* (benne az Éves Fenntartási Terv) tartalmazza az egyes munkák díját.
   2. A Felek rögzítik, hogy 2015. évben a felhasználható összeg az éves keretösszeghez arányosítva 17.000.000,- Ft + ÁFA, azaz tizenhétmillió forint plusz általános forgalmi adó.
   3. A 3.1. pontban rögzített keretösszeg magában foglalja az Éves Fenntartási Tervben meghatározott valamennyi munkafolyamat elvégzésének teljes körű költségeit, amelyek az 1.) pontban részletesen körülírt fenntartási munkák szakszerű megvalósításához szükségesek, továbbá magában foglalja az Önkormányzat által rendelkezésre tartott tartalékkeret összegét is, amely a szerződés 1.) pontja szerinti fenntartási munkák teljesítése során az időjárási körülmények miatti, a rongálásból eredő, vagy egyéb, előre nem látható fenntartási feladatok megvalósítására nyújt fedezetet. A tartalékkeret fel nem használt része az Önkormányzatot illeti.
   4. A 3.1. pontban hivatkozott tartalékkeret tételes elszámolású, annak terhére kizárólag a Városgazdálkodási Iroda Irodavezetőjének, Dr. Máté Katalinnak előzetes írásbeli megrendelése alapján, a melléklet szerinti *módosított* Műszaki leírásban (Éves Fenntartási Tervben) meghatározott egységárakon, illetve ennek hiányában az EVIKINT Kft. által megküldött egyedi költségigény felmérés alapján történhet munkavégzés.
2. **Fizetési feltételek**
   1. Az EVIKINT Kft. havonta **1.000.000.- Ft + ÁFA**, azaz **egymillió forint plusz általános forgalmi adó** összegű előlegre jogosult. Az előleg igénybevétele céljából az EVIKINT Kft. köteles előlegbekérőt benyújtani az Önkormányzat felé legkésőbb a tárgyhónap 15. napjáig. Az Önkormányzat az előlegbekérő beérkezését követő 15 napon belül átutalja az előleg összegét az EVIKINT Kft. részére. Az EVIKINT Kft. az előleg összegének beérkezését követően köteles előlegszámlát kiállítani. Az előleg összege a tárgyhavi számla összegéből kerül levonásra.
   2. Az Önkormányzat a zöldterület-fenntartási munkák - előleg összegével csökkentett - ellenértékét a Műszaki leírás alapul vételével havonta, az igazolt teljesítést követően benyújtott számla ellenében utalja át az EVIKINT Kft. Volksbank Zrt.-nél vezetett 14100000‑20752949‑01000007 pénzforgalmi számú számlájára.
   3. Az EVIKINT Kft. köteles a tárgyhónapot követő hónap 8. napjáig a *módosított* Műszaki leírás alapulvételével készített írásbeli teljesítési összesítőt küldeni az Önkormányzat részére. Az Önkormányzat az EVIKINT Kft. által megküldött teljesítési összesítőt köteles a kézhezvételt követő 5 munkanapon belül elbírálni.
   4. Az EVIKINT Kft. kizárólag az Önkormányzat által aláírt teljesítést igazoló jegyzőkönyv illetve teljesítés-igazolás alapján jogosult és köteles a tárgyhavi számláját kiállítani.
   5. Az Önkormányzat köteles a teljesítési jegyzőkönyv vagy teljesítési igazolás alapján kiállított számlát 30 napon belül kiegyenlíteni.
3. **Késedelmes teljesítés**
   1. Az EVIKINT Kft. késedelmesen teljesít, ha
      1. a szerződésben, vagy az Éves Fenntartási Tervben megállapított, vagy a szolgáltatás rendeltetéséből kétségtelenül megállapítható teljesítési határidő eredménytelenül eltelt,
      2. bármely zöldterület-fenntartással kapcsolatos kötelezettségét Önkormányzat írásbeli felszólítására 24 órán belül nem kezdi meg és azt az előírt határidő alatt nem teljesíti.
   2. Az EVIKINT Kft. késedelmes teljesítése esetén az Önkormányzatválasztása szerint jogosult póthatáridőt tűzni, vagy a késedelem időtartamára napi 15.000 Ft késedelmi kötbért érvényesíteni.
   3. A késedelmi kötbér összegét az Önkormányzat minden további engedély, vagy nyilatkozat nélkül jogosult az EVIKINT Kft. esedékes számlájának terhére érvényesíteni, abból közvetlenül levonni.
   4. Az EVIKINT Kft. 15 napot meghaladó késedelme esetén Önkormányzat jogosult a szerződést – az EVIKINT Kft. szerződésszegése miatt – azonnali hatállyal felmondani.
   5. Az EVIKINT Kft. szerződésszegése esetén Önkormányzat a késedelmi kötbért meghaladó kárát is érvényesítheti.
4. **Hibás teljesítés**
   1. Az EVIKINT Kft. az 1.) pont szerinti zöldterület-fenntartási munkákat szerződésszerűen, a szakmai írott és íratlan szabályoknak megfelelően, I. osztályú minőségben és a *módosított* Műszaki leírásban (Éves Fenntartási Tervben) foglaltak maradéktalan betartásával folyamatosan köteles teljesíteni.
   2. Az EVIKINT Kft. hibásan teljesít különösen akkor, ha az Éves Fenntartási Tervben felsorolt munkafolyamatokat
5. nem, vagy csak részben,
6. nem a növénytermesztés- és ápolás által megkívánt optimális időszakban,
7. nem az előírt gyakorisággal, mennyiségben és minőségben

végzi el.

1. Az adott parkban lévő játszószerek napi szemrevételezési feladatait nem teljesíti.
2. Nem biztosítja napi 8 órában a parkgondnok jelenlétét a fenntartással érintett helyszíneken.
3. A parkgondnokok a Műszaki leírásban meghatározott feladatait nem vagy csak részben teljesítik.
   1. Az Önkormányzat az EVIKINT Kft. hibás vagy hiányos teljesítése esetén a hiba felfedezése után a lehető legrövidebb időn belül, írásban a köteles kifogásait az EVIKINT Kft.-vel közölni és egyidejűleg – megfelelő határidő kitűzésével – írásban felszólítani a kijavításra, vagy a kicserélésre.
      1. Az EVIKINT Kft. az írásbeli felszólítást követő 24 órán belül köteles helyszíni szemlét tartani, eljárásáról feljegyzést készíteni. Az EVIKINT Kft. írásban köteles nyilatkozni arról, hogy a hibás teljesítés miatti felelősségét elismeri-e vagy sem, valamint, hogy a kitűzött határidő alatt az Önkormányzat által tett kifogásolt hibákat, hiányosságokat milyen módon hárítja el.
      2. Az Önkormányzat a kijavításig, vagy kicserélésig az ellenszolgáltatás arányos részét – a Műszaki leírásban szereplő egységárak alapulvételével – visszatarthatja. Az Önkormányzat jogosult a visszatartott részt a kijavíttatásra, vagy kicserélésre fordítani, amennyiben az EVIKINT Kft. a hibát szerződésszerű felhívás ellenére sem hárítja el határidőben.
4. **Felmondás**

Az Önkormányzat az EVIKINT Kft. szerződésszegése miatt azonnali hatályú felmondással élhet, ha

* 1. az EVIKINT Kft. késedelme az írásbeli felszólítástól számított 15 napot meghaladja (5.4. pont),
  2. az EVIKINT Kft. az Önkormányzat írásbeli felszólítását követően hibás teljesítését nem javítja, vagy a szükséges cserét nem hajtja végre a meghatározott határidő alatt (6.3.2. pont),
  3. az EVIKINT Kft. nem biztosítja napi 8 órában a parkgondnokok jelenlétét a *módosított* Műszaki leírásban meghatározott helyszínek valamelyikén, és ezen kötelezettségének az Önkormányzat írásbeli felszólítását követően 2 napon belül sem tesz eleget,
  4. bármelyik parkgondnok bármelyik helyszínen a *módosított* Műszaki leírásban meghatározott feladatának valamelyikét negyedik alkalommal is hibásan teljesíti és a negyedik alkalmat megelőzően már három alkalommal az Önkormányzat a parkgondnokok valamelyikének hibás teljesítésével kapcsolatban írásbeli felszólítást tett,
  5. az EVIKINT Kft. a felelősségbiztosítását nem tartja fenn folyamatosan, vagy azt a biztosító – bármely okból – megszünteti,
  6. az EVIKINT Kft. ellen csőd-, felszámolási-, vagy végelszámolási eljárás indul.

1. **Jótállás**

Az EVIKINT Kft. az általa végzett fenntartási munkákra jótállást vállal az alábbiak szerint:

* 1. kertészeti munkák tekintetében: 12 hónap
  2. szakipari munkák tekintetében: 18 hónap
  3. növényekre vonatkozó eredési garancia: 90%

1. **Biztosítás**
   1. Az EVIKINT Kft. kötelezi magát, hogy a szerződés időtartama alatt 25.000.000.-Ft/év limithatárú, és 10.000.000.-Ft/káresemény, érvényes szakmai (szolgáltatási, termék) felelősségbiztosítással rendelkezik, amelyet kötvénnyel köteles igazolni az Önkormányzat felé.
   2. Az EVIKINT Kft. köteles tevékenységével összefüggésben általános felelősségbiztosítást kötni, amely az Önkormányzatot minden – harmadik személynek okozott személyi, dologi, vagyoni – kárral szemben biztosítja. Az EVIKINT Kft. tevékenységével összefüggésben a hibás teljesítés miatt bekövetkezett károkért az EVIKINT Kft. felel.
   3. Az EVIKINT Kft. köteles a felelősségbiztosítás érvényességét a jogviszony időtartama alatt folyamatosan fenntartani és az Önkormányzat felszólítására a biztosítási kötvényét bemutatni.
2. **Egyéb rendelkezések**
   1. Az EVIKINT Kft. köteles a munkanaplót folyamatosan vezetni az elvégzett fenntartási munkákról, azt az Önkormányzat számára hozzáférhető helyen kell tartania. Az Önkormányzat a munkanaplóba bármikor jogosult betekinteni, és munkavégzéssel kapcsolatos észrevételeit, utasításait, valamint az EVIKINT Kft. teljesítésével kapcsolatos kifogásait és felszólítását, valamint a kifogásban közölt hiba elhárítására tűzött határidőt az EVIKINT Kft. felé írásban megküldeni.
   2. A zöldterület-fenntartási munkák teljesítése során az EVIKINT Kft. az Önkormányzat kijelölt képviselője útján tett írásbeli utasítása szerint köteles eljárni. Az Önkormányzat utasítása azonban nem terjedhet ki a munka megszervezésére, illetőleg nem teheti a teljesítést terhesebbé. Az írásbeli kommunikáció, utasítások, felszólítások formája postai küldemény, elektronikus levél, fax vagy a munkanaplóban történő bejegyzés. Ettől eltérő módon, illetve szóban közölt utasítás nem vehető figyelembe.
   3. Az EVIKINT Kft. a munkavégzés során köteles az Önkormányzatot minden olyan körülményről haladéktalanul értesíteni, amely a munkavégzés eredményességét, vagy határidőre történő elvégzését veszélyezteti, vagy gátolja. Az értesítés elmulasztásából származó esetleges kárért az EVIKINT Kft. felel.
   4. Ha a zöldterület-fenntartási munkák végzése során az Önkormányzat célszerűtlen, vagy szakszerűtlen utasítást ad, erre az EVIKINT Kft. köteles őt írásban figyelmeztetni. A figyelmeztetés elmulasztásából eredő kárért az EVIKINT Kft. felel.
   5. Az EVIKINT Kft. minden hét első munkanapján rövid úton megküldi az Önkormányzat részére a heti munkatervet (hely, idő, munka megjelölésével), a heti munkaterv esetleges változásait az EVIKINT Kft. és az Önkormányzat rövid úton köteles egyeztetni. Az Önkormányzat – kijelölt képviselője útján – a zöldterület-fenntartási munkák teljesítését folyamatosan ellenőrzi.
   6. A Feleket a szerződés teljesítése érdekében folyamatos együttműködési kötelezettség terheli, amelynek során kölcsönösen tájékoztatják egymást minden olyan körülményről, amely a tevékenység ellátását befolyásolja, vagy akadályozza.
   7. A szerződés kizárólag írásban módosítható. Nem minősül a szerződés módosításának a felek nyilvántartott adataiban, így különösen a székhelyében, képviselőiben, bankszámla számában, adószámában, továbbá jelen szerződésben meghatározott képviselői személyében bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.
   8. Az EVIKINT Kft. a feladat-ellátás teljesítés során teljesítési segéd (alvállalkozó) igénybevételére jogosult.
   9. Az EVIKINT Kft. részéről a szerződésben rögzített feladat-ellátási teljesítését felelős képviselője: Nyíri Dóra ügyvezető, elérhetősége: tel.: 06-30-9869185, e‑mail: [nyiri.evikint@gmail.com](mailto:nyiri.evikint@gmail.com).
   10. Az Önkormányzatnak a szerződésben meghatározott feladatok teljesítéséért kijelölt helyszíni felelős képviselője: Szabó Réka környezetvédelmi referens, elérhetősége: tel.: 06-1-462-3155, e-mail: [szabo.reka@erzsebetvaros.hu](mailto:szabo.reka@erzsebetvaros.hu).
   11. Az EVIKINT Kft. az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül.
   12. A jelen *szerződésmódosítás* elválaszthatatlan mellékletét képezi a *„módosított Műszaki leírás”* megnevezésű dokumentum, amely magába foglalja az Éves Fenntartási Tervet is. A *módosított* Műszaki leírást minden év szeptember 30. napjáig felül kell vizsgálni a zöldfelületek aktuális állapotára való tekintettel.
   13. A szerződésben nem szabályozott kérdésekben a Ptk., valamint a feladatellátás teljesítést szabályozó jogszabályok vonatkozó rendelkezései irányadók.
   14. A felek jelen *szerződésmódosítást* annak elolvasása után, mint akaratukkal mindenben megegyezőt írták alá.

Budapest, 2016.

……….…………………………….. ……………………………………….  **Budapest Főváros VII. kerület EVIKINT Intézményi Műszaki**

**Erzsébetváros Önkormányzata Gondnoki és Településüzemeltetési**

**Vattamány Zsolt Korlátolt Felelősségű Társaság**

**Polgármester Nyíri Dóra**

**Megrendelő Ügyvezető**

**Vállalkozó**

Ellenjegyezem: Pénzügyi ellenjegyzés:

……………………………………………. …………………………………….. Dr. Gotthard Gábor Fitosné Zemanovics Zsuzsanna Jegyző Pénzügyi Iroda vezetője